Amfion - Wikipedia

# Amfion

### Diwar Wikipedia, an holloueziadur digor

Amfion ha Zethos, izelvos, Palazzo Spada (Roma)

Amfion (henc'hresianeg: Ἀμφίων) a oa mab da Zeus ha da Antiope, ha breur gevell Zethos, ha roue Thebai. Soner ha barzh e oa ivez.

## [kemmañ] Ganedigezh

Gwallet e oa bet o mamm Antiope gant Zeus, ha hi tec'hel gant ar vezh da Sikion. Eno e timezas d'ar roue Epopeus. Arsailhet e voe sikion gant un arme eus tebai, renet gant Likos pe gant e vreur Nikteos, ha kaset e voe ar vaouez d'ar gêr da vout kastizet. Gwilioudiñ a reas war hent ar gêr, ha genel daou vab en ur c'hofad. Ret e voe dezhi diskouez anezho d'ar bobl war ar menez Kiteron, ma voe laosket ar vugale, ha kaset o mamm da Debai da vout sklavez gant ar rouanez Dirke.

## [kemmañ] Bugaleaj

Hag ar vugale gaezh dilaosket war ar menez Kiteron gant o eontr kriz, Lykos, roue Thebai. Kavet e voent gant mesaerien avat, ha desavet gante.

Meur a vloaz goude e tec'has Antiope hag e kavas he bugale war ar menez ma oant bet ganet. Pa oa bet graet vil d'o mamm gant Dirke ez ejont d'he lazhañ: staget e voe gante etre kerniel un tarv. Sevel a rejont un arme hag aloubiñ Tebai. Goude e voe savet mogerioù kêr Tebai gante, pep hini en e zoare.

## [kemmañ] Soner

Donet a reas Amfion da vout ur barzh hag ur soner ken barrek hag Orfeus. Hennezh all a ouie sachañ al loened war e lerc'h, Amfion a c'halle lakaat ar vein da fiñval. Desket e oa bet gant an doue Hermes da seniñ fleut ha lirenn.

## [kemmañ] Gwreg ha bugale

Digant Niobe, merc'h Tantal, roue Lydia, en doa meur a vugel, an Niobeed a vez graet anezhe. Met brasoni a savas enni, ha kunujenniñ an doueez Leto a gredas ober.

## [kemmañ] Sevel Tebai

Zetos a zeuas da vout hemolc'her ha mesaer, troet gant ar sevel chatal. Sevel a rejont mogerioù en-dro da Gadmea, gwikadell Tebai. Zetos a zouge ar vein, hag Amfion a sone an delenn ken flour ma teue ar vein d'e heul ha ma'z aent o-unan d'al lec'h ma tleent. [1] Abalamour da se eo e teskas seniñ an delenn e doare Lidia, hag e lakaas teir c'hordenn outi ouzhpenn.[2] Dimeziñ a eure Zetos gant Thebe, a roas hec'h anv da gêr Tebai.

## [kemmañ] Gwalleurioù

Niobe, gwreg Amfion, he devoa ur ribitailh bugale, met c'hwezet e oa dezhi ha fae a reas war an doueez Leto ha n'he devoa nemet daou, Artemis hagApollon. Da gastizañ Niobe ez eas bugale Leto da lazhañ hec'h holl bugale.

Neuze, hervez Ovidius, en em lazhas Amfion gant ar glac'har. Hervez Telesilla avat e voe lazhet a-gevet gant e vugale gant saezhadoù Artemis hag Apollo. Hyginus en deus skrivet ez eas da argadiñ rempl Apollon a skoas e saezhoù outañ. [3]

Zetos n'en doa nemet ur mab, a varvas war-lerc'h ur fazi graet gant e vamm Thebe, ma'z eas an tad d'en em lazhañ.[4] En Odissea avat (el levr IX) e vez graet merc'h Pandareüs eus gwreg Zetos, ha pa lazhas he mab Itilos a-greiz trelatiñ e voe troet en un eostig.[5]

Goude marv Amfion ha Zetos e tistroas Laius da d-Tebai ma voe lakaet da roue.

Adtapet diwar "http://br.wikipedia.org../../../a/m/f/Amfion.html"

Rummadoù ar bajenn: Mojennoù Hellaz | Mibien Zeus

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Česky
- Deutsch
- Eesti
- Français
- Galego
- Italiano
- Polski
- Português
- Русский
- Suomi
- Français